Page:Underwoods, Stevenson, 1887.djvu/138

 XI

EMBRO HIE KIRK

Lord Himsel' in former days

Waled out the proper tünes for praise

An' named the proper kind o' claes

For folk to preach in:

Preceese and in the chief o' ways

Important teachin'.

He ordered a' things late and air';

He ordered folk to stand at prayer.

(Although I cannae just mind where

He gave the warnin.')

An' pit pomatum on their hair

On Sabbath mornin'.